techiaith/cofnodycynulliad_en-cy huggingface dataset:
English: Thank you, First Minister. As well as the support you've referred to, I'm aware that Business Wales provides considerable practical support and guidance for developing businesses, such as business plans, research, marketing, managing et cetera. In Merthyr Tydfil we have a fabulous organisation called the Hwyl Hub, which offers facilitated office space for businesses to share resources and ideas under one roof. The facilitated space offers a one-stop, cost-effective environment to kick-start ideas and share skills, knowledge and success. An important part of the hub's role is not just to provide the facilitated office space, but it provides a forum for these new or developing small businesses to share experience and good practice and mutual support. Do you agree with me, First Minister, that initiatives like this can be incredibly beneficial to small businesses, particularly in their formative years, and have an important role to play in supporting the continued growth of new businesses in Wales, supplementing the work done by Business Wales?
Welsh: Diolch yn fawr, Brif Weinidog. Yn ogystal â'r cymorth yr ydych chi wedi cyfeirio ato, rwy'n ymwybodol bod Busnes Cymru yn darparu cymorth a chanllawiau ymarferol sylweddol ar gyfer datblygu busnesau, fel cynlluniau busnes, ymchwil, marchnata, rheoli ac ati. Ym Merthyr Tudful, mae gennym ni sefydliad gwych o'r enw Hwyl Hub, sy'n cynnig swyddfeydd wedi'u hwyluso i fusnesau rannu adnoddau a syniadau o dan yr un to. Mae'r swyddfeydd wedi'u hwyluso yn cynnig amgylchedd un-stop, cost-effeithiol i sbarduno syniadau a rhannu sgiliau, gwybodaeth a llwyddiant. Rhan bwysig o swyddogaeth y ganolfan, yn ogystal â darparu'r swyddfeydd wedi'u hwyluso, yw cynnig fforwm ar gyfer y busnesau bach newydd neu ddatblygol hyn i rannu profiadau ac arferion da a chyd-gymorth. A ydych chi'n cytuno â mi, Brif Weinidog, y gall mentrau fel hyn fod yn hynod fuddiol i fusnesau bach, yn enwedig yn eu blynyddoedd ffurfiannol, a bod ganddynt ran bwysig i'w chwarae o ran cefnogi twf parhaus busnesau newydd yng Nghymru, gan ategu'r gwaith a wneir gan Fusnes Cymru?
English: Yes, I do, because sharing expertise, good practice and having a network of support is an important factor for start-ups. I know the Cabinet Secretary for Economy and Infrastructure, in conjunction with the regional entrepreneurial acceleration programme, REAP, is currently reviewing the requirements for incubation space, including the type of spaces that are needed in Wales, in order to make sure that that provision is available in the future for microbusinesses, some of whom will grow to be substantially larger and employ more people.
Welsh: Ydw, mi ydwyf, oherwydd mae rhannu arbenigedd, arfer da a chael rhwydwaith o gymorth yn ffactor pwysig i fusnesau newydd. Gwn fod Ysgrifennydd y Cabinet dros yr Economi a Seilwaith, ar y cyd â'r rhaglen cyflymu entrepreneuriaeth rhanbarthol, REAP, wrthi'n adolygu'r angen am fannau deori, gan gynnwys y math o leoedd sydd eu hangen yng Nghymru, er mwyn gwneud yn siŵr bod y ddarpariaeth honno ar gael yn y dyfodol ar gyfer microfusnesau, y bydd rhai ohonynt yn tyfu i fod yn sylweddol fwy ac yn cyflogi mwy o bobl.
English: We welcome it as it supports the case for developing a tidal lagoon energy industry in the UK and for the specific recognition it gives to the Welsh projects already under development around the Welsh coast.
Welsh: Rydym ni'n ei groesawu gan ei fod yn cefnogi'r achos dros ddatblygu diwydiant ynni morlyn llanw yn y DU ac am y gydnabyddiaeth benodol y mae'n ei rhoi i brosiectau yng Nghymru sydd eisoes yn cael eu datblygu o amgylch arfordir Cymru.
English: Thank you for that. I think we all welcome it - you, me and other Assembly Members in this Chamber. What we don't need, of course, is the issue of the marine licence holding up any progress. Bearing in mind that I raised the delay with the marine licence with you in September 2015, how often has your Government chased NRW to come forward with that licence in the last 16 months, and what reason has NRW given you for its very late species impact report, which, presumably, will inform the decision?
Welsh: Diolch i chi am hynna. Rwy'n meddwl ein bod ni i gyd yn ei groesawu - chi, fi ac Aelodau Cynulliad eraill yn y Siambr hon. Yr hyn nad oes ei angen arnom, wrth gwrs, yw mater y drwydded forol yn atal unrhyw gynnydd. O gofio i mi godi'r oedi gyda'r drwydded forol gyda chi ym mis Medi 2015, pa mor aml y mae eich Llywodraeth wedi mynd ar drywydd Cyfoeth Naturiol Cymru i gyflwyno'r drwydded honno yn y 16 mis diwethaf, a pha reswm mae Cyfoeth Naturiol Cymru wedi ei roi i chi am ei adroddiad hwyr iawn ar yr effaith ar rywogaethau, a fydd, yn ôl pob tebyg, yn llywio'r penderfyniad?
English: NRW are an arm's-length organisation and there is a limit to what we can appropriately say to them as they're determining a marine licensing application, although I will say this: the application needs to be determined as swiftly as possible. I think we all understand in this Chamber the importance of the tidal lagoon, too, in terms of jobs. We do also need to see, of course, a firm commitment now from the UK Government in terms of the strike price in order to ensure that this very worth-while project goes ahead.
Welsh: Sefydliad hyd braich yw Cyfoeth Naturiol Cymru, a cheir cyfyngiad ar yr hyn y gallwn ei ddweud yn briodol wrtho pan fydd yn gwneud penderfyniad ar gais am drwydded forol, ond fe ddywedaf hyn: mae angen gwneud penderfyniad ar y cais cyn gynted â phosibl. Rwy'n credu ein bod ni i gyd yn deall yn y Siambr hon bwysigrwydd y morlyn llanw, hefyd, o ran swyddi. Mae angen i ni hefyd weld, wrth gwrs, ymrwymiad cadarn nawr gan Lywodraeth y DU o ran y pris streic er mwyn sicrhau bod y prosiect hynod gwerth chweil hwn yn mynd yn ei flaen.
English: You need to ask the question -
Welsh: Mae angen i chi ofyn y cwestiwn -
English: I apologise. [Laughter.]
Welsh: Mae'n ddrwg gen i. [Chwerthin.]
English: Could I thank the Member for the heads up on his supplementary? Not directly with the Prime Minister, but I know that the Cabinet Secretary for Environment and Rural Affairs and the Cabinet Secretary for Economy and Infrastructure met Charles Hendry last week, and officials are certainly in close contact with the Department for Business, Energy and Industrial Strategy in Whitehall.
Welsh: A gaf i ddiolch i'r Aelod am y rhybudd o'i gwestiwn atodol? Nid yn uniongyrchol â Phrif Weinidog y DU, ond gwn fod Ysgrifennydd y Cabinet dros yr Amgylchedd a Materion Gwledig ac Ysgrifennydd y Cabinet dros yr Economi a Seilwaith wedi cyfarfod â Charles Hendry yr wythnos diwethaf, ac mae swyddogion yn sicr mewn cysylltiad agos â'r Adran Busnes, Ynni a Strategaeth Ddiwydiannol yn Whitehall.
English: Charles Hendry - we were delighted he was here last week briefing Assembly Members. It was a clear and resounding endorsement of the Swansea lagoon as a pathfinder, and he said in his report, and I quote, 'The costs of a pathfinder project would be about 30p per household per year over the first 30 years.' Thirty pence. 'A large scale project would be less than 50p over the first 60 years. The benefits of that investment could be huge, especially in South Wales, but also in many other parts of the country. Having looked at all the evidence, spoken to many of the key players, on both sides of this debate, it is my view that we should seize the opportunity to move this technology forward now.' So, would the First Minister note the cross- party support here in the Senedd, the cross-party support among many Welsh MPs, the cross-sectoral business support, the university support and, whilst we do need to deal with the remaining environmental concerns, the wider NGO support for this landmark sustainable energy scheme? Would he further agree that this, as I said to Charles Hendry when he first came here to take views, is a no-brainer, or, as he said in his report, 'a no-regrets policy' for Government, and we would welcome a supportive statement from the UK Government for the pathway project at the very earliest opportunity? What can he do to help get that supportive statement?
Welsh: Charles Hendry - roeddem ni'n falch iawn ei fod yma yr wythnos diwethaf yn briffio Aelodau'r Cynulliad. Roedd yn gymeradwyaeth eglur a phendant i forlyn Abertawe fel prosiect braenaru, a dywedodd yn ei adroddiad, ac rwy'n dyfynnu, Tua 30c fesul cartref y flwyddyn dros y 30 mlynedd gyntaf fyddai costau prosiect braenaru. Deg ceiniog ar hugain. Byddai prosiect ar raddfa fawr yn llai na 50c dros y 60 mlynedd cyntaf. Gallai manteision y buddsoddiad hwnnw fod yn enfawr, yn enwedig yn y de, ond hefyd mewn llawer o rannau eraill o'r wlad. Ar ôl edrych ar yr holl dystiolaeth, siarad â llawer o'r partïon allweddol, ar ddwy ochr y ddadl hon, rwyf o'r farn y dylem ni achub ar y cyfle i symud y dechnoleg hon yn ei blaen nawr. Felly, a wnaiff y Prif Weinidog nodi'r gefnogaeth drawsbleidiol yma yn y Senedd, y gefnogaeth drawsbleidiol ymhlith llawer o ASau Cymru, y gefnogaeth draws-sector gan fusnesau, y gefnogaeth gan y brifysgol ac, er bod angen i ni ymdrin â'r pryderon amgylcheddol sy'n parhau, y gefnogaeth ehangach gan gyrff anllywodraethol i'r cynllun ynni cynaliadwy arloesol hwn? A fyddai hefyd yn cytuno bod hyn, fel y dywedais wrth Charles Hendry pan ddaeth yma gyntaf i dderbyn sylwadau, yn benderfyniad rhwydd, neu, fel y dywedodd yn ei adroddiad, yn bolisi 'dim edifarhau' i'r Llywodraeth, ac y byddem yn croesawu datganiad cefnogol gan Lywodraeth y DU i'r prosiect braenaru ar y cyfle cyntaf un? Beth all ef ei wneud i helpu i gael y datganiad cefnogol hwnnw?
English: Very much so, and you've made that very, very clear. This is a project that does not just deliver green energy beyond our own lifetimes, which is not something we're used to predicting in politics, but that's the reality of it, it's also a project that has the potential to create at least 1,300 jobs, particularly in the Neath Port Talbot area, in the maintenance and manufacturing of the kit that's required to generate the energy. I hope we can get to a position where the marine licensing issue is dealt with, where the strike price is agreed and we can move forward with a project that can only be of benefit to the people of Wales.
Welsh: Yn sicr, ac rydych chi wedi gwneud hynny'n eglur dros ben. Mae hwn yn brosiect sydd nid yn unig yn darparu ynni gwyrdd y tu hwnt i'n hoes ni ein hunain, nad yw'n rhywbeth yr ydym ni wedi arfer ei ddarogan ym myd gwleidyddiaeth, ond dyna'r gwirionedd, ond mae hefyd yn brosiect sydd â'r potensial i greu o leiaf 1,300 o swyddi, yn enwedig yn ardal Castell-nedd Port Talbot, o ran cynnal a chadw a gweithgynhyrchu'r offer sydd ei angen i gynhyrchu'r ynni. Rwy'n gobeithio y gallwn ni gyrraedd sefyllfa lle yr ymdrinnir â mater y drwydded forol, lle mae'r pris streic yn cael ei gytuno ac y gallwn fwrw ymlaen â phrosiect na all ond bod o fudd i bobl Cymru.
English: I know the Member has a very firm interest in this issue, and we know that the Bevin boys, many of whom worked in dangerous conditions in the mines, played an integral part in helping to win the second world war. It is fitting that a memorial honouring them has been erected at the National Memorial Arboretum in Staffordshire.
Welsh: Gwn fod gan yr Aelod ddiddordeb cryf iawn yn y mater hwn, ac rydym ni'n gwybod bod bechgyn Bevin, yr oedd llawer ohonynt yn gweithio mewn amodau peryglus yn y pyllau, wedi chwarae rhan annatod er mwyn helpu i ennill yr ail ryfel byd. Mae'n addas bod cofeb yn eu hanrhydeddu wedi ei chodi yn yr Ardd Goed Coffa Genedlaethol yn Swydd Stafford.
English: I thank the First Minister for that, and I was recently contacted by my constituent Mr William Beer of Llanbradach, who turns 91 this year and was a Bevin boy during the second world war. When the Bevin boys programme was wound up in 1948, they didn't receive any medals and their efforts went unrecognised until the VE Day fiftieth anniversary celebrations in May 1995. In June 2007, the UK Government announced that former Bevin boys would receive a veterans badge in recognition of their service. I feel it's still not enough. I'm going to be writing to the Bevin Boys Association to ask them to contact my constituent, but, in the meantime, will the First Minister pay tribute to Mr Beer and people like him, and recognise his contribution to our country's security during the second world war?
Welsh: Diolchaf i'r Prif Weinidog am hynna, ac fe gysylltodd fy etholwr Mr William Beer o Lanbradach â mi yn ddiweddar. Mae'n 91 oed eleni ac roedd yn fachgen Bevin yn ystod yr ail ryfel byd. Pan gafodd y rhaglen bechgyn Bevin ei dirwyn i ben ym 1948, ni chawsant unrhyw fedalau ac aeth eu hymdrechion yn ddigydnabod hyd at ddathliadau hanner canmlwyddiant Diwrnod VE ym mis Mai 1995. Ym mis Mehefin 2007, cyhoeddodd Llywodraeth y DU y byddai rhai a fu'n Fechgyn Bevin yn derbyn bathodyn cyn-filwyr i gydnabod eu gwasanaeth. Rwy'n teimlo nad yw hynny'n ddigon o hyd. Rwyf yn mynd i ysgrifennu at Gymdeithas Bechgyn Bevin i ofyn iddyn nhw gysylltu â'm hetholwr, ond, yn y cyfamser, a wnaiff y Prif Weinidog dalu teyrnged i Mr Beer a phobl debyg iddo, a chydnabod ei gyfraniad at ddiogelwch ein gwlad yn ystod yn ail ryfel byd?
English: Indeed, I would, because, even though they were not combatants, of course, without them, there would not have been the ability to release those who went into the armed forces, there would not have been the ability to fuel so many of the engines that were needed in ships particularly, and we know that the economy would have ground to a halt. That would have been as debilitating as military reversal. War pensions, for example, are not devolved. They have not been applied to Bevin boys. They are the responsibility of the UK Government, but I would be happy to write to the responsible Minister in the UK Government to make him aware of the issues that you've raised today and, of course, the issue of the war pensions and what should be done now to honour all those who are still with us who contributed so much to the war effort.
Welsh: Gwnaf yn wir, oherwydd, er nad oedden nhw'n ymladdwyr, wrth gwrs, hebddynt, ni fyddai wedi bod yn bosibl rhyddhau'r rhai a aeth i mewn i'r lluoedd arfog, ni fyddai wedi bod yn bosibl rhoi tanwydd yng nghynifer o'r peiriannau yr oedd eu hangen mewn llongau yn arbennig, ac rydym ni'n gwybod y byddai'r economi wedi dod i stop. Byddai hynny wedi bod mor wanychol â cholled filwrol. Nid yw pensiynau rhyfel, er enghraifft, wedi eu datganoli. Nid ydynt wedi eu cymhwyso i fechgyn Bevin. Cyfrifoldeb Llywodraeth y DU ydyn nhw, ond byddwn yn hapus i ysgrifennu at y Gweinidog sy'n gyfrifol yn Llywodraeth y DU i'w wneud yn ymwybodol o'r materion yr ydych chi wedi eu codi heddiw ac, wrth gwrs, y mater o bensiynau rhyfel a'r hyn y dylid ei wneud nawr i anrhydeddu pawb sydd dal i fod gyda ni a gyfrannodd gymaint at ymdrech y rhyfel.
English: Matters within the remit of the Department for Work and Pensions are not devolved to the Welsh Government. While the question is important, it is up to the DWP how it manages its estate in Wales. The Welsh Government has no responsibility over this. I understand that the department has indicated that all staff affected will be offered alternative roles subject to the standard DWP processes and staff consultations.
Welsh: Nid yw materion sydd o fewn cylch gwaith yr Adran Gwaith a Phensiynau wedi eu datganoli i Lywodraeth Cymru. Er bod y cwestiwn yn un pwysig, penderfyniad i'r Adran Gwaith a Phensiynau yw sut y mae'n rheoli ei ystâd yng Nghymru. Nid oes gan Lywodraeth Cymru unrhyw gyfrifoldeb am hyn. Deallaf fod yr adran wedi dweud y bydd yr holl staff yr effeithir arnyn nhw yn cael cynnig swyddi eraill yn amodol ar brosesau safonol yr Adran Gwaith a Phensiynau ac ymgynghoriadau â'r staff.
English: I thank the Member for that. I'm very happy to write to both the Secretary of State for Wales and the Minister responsible for this on the grounds that the Member has outlined. There is the possibility that the Member would like to put his own views into the consultation. There is a consultation website at www.gov.uk/dwp/consultations. I've tried it myself and it's very easy to find. I would urge all Members to put their own views in on that basis. But I'm more than happy to say that we will write directly to the Secretary of State and remind him of those words. I would just emphasise, though, that we are in conversation with the DWP on the employability programme that we're running, and we will be taking this forward as part of that. But I don't have any more information than the Member about the job losses. It wasn't shared with us in advance. We knew that there was an estate rationalisation going on, but we didn't have the detail. It is not devolved, so they're within their rights to do it in that way, although it's disappointing that they didn't see fit to share it with us in advance to see whether we could ameliorate some of the effects.
Welsh: Diolch i'r Aelod am hynna. Rwy'n hapus iawn i ysgrifennu at Ysgrifennydd Gwladol Cymru ac at y Gweinidog sy'n gyfrifol am hynny ar sail yr hyn mae'r Aelod wedi ei amlinellu. Mae hi'n bosibl y byddai'r Aelod yn dymuno mynegi ei farn ei hun i'r ymgynghoriad. Mae gwefan yr ymgynghoriad i'w weld yn www.gov.uk/dwp/consultations. Rwyf wedi rhoi cynnig arni fy hunan ac mae dod o hyd iddi yn hawdd iawn. Buaswn yn annog pob Aelod i fynegi eu barn eu hunain ar y sail honno. Ond rwy'n fwy na pharod i ddweud y byddwn yn ysgrifennu at yr Ysgrifennydd Gwladol yn uniongyrchol ac yn ei atgoffa am y geiriau hynny. Hoffwn bwysleisio, er hynny, ein bod yn trafod y rhaglen gyflogadwyedd gyfredol sydd gennym gyda'r Adran Gwaith a Phensiynau a byddwn yn bwrw ymlaen â hyn yn rhan o'r drafodaeth honno. Ond nid oes gennyf fwy o wybodaeth na sydd gan yr Aelod am y colli swyddi. Chawsom ni ddim gwybodaeth ymlaen llaw. Roeddem yn gwybod fod gwaith rhesymoli ystadau yn cael ei gynnal, ond ni chawsom y manylion. Nid yw'n fater sydd wedi ei ddatganoli, felly maen nhw o fewn eu hawliau i weithredu yn y ffordd honno, er ein bod wedi ein siomi nad oedden nhw wedi gweld yn dda i'w rannu gyda ni ymlaen llaw er mwyn gweld a allem ni leddfu rhai o'i effeithiau.
English: I now call on Dawn Bowden to ask the second urgent question. Dawn Bowden.
Welsh: Rydw i'n galw ar Dawn Bowden i ofyn yr ail gwestiwn brys. Dawn Bowden.
English: Can I thank the Member for the question? Despite assurances from the foreign Secretary yesterday, there is still considerable uncertainty about the impact of the travel ban. We will press for certainty, and I made it clear to the Prime Minister yesterday that the travel ban policy is beyond any rational defence.
Welsh: Diolch i'r Aelod am y cwestiwn. Er gwaethaf y sicrwydd a gafwyd gan yr Ysgrifennydd Tramor ddoe, ceir cryn ansicrwydd am effaith y gwaharddiad teithio. Byddwn yn pwyso am sicrwydd, ac yr wyf wedi ei gwneud yn glir i'r Prif Weinidog ddoe bod y polisi gwaharddiad teithio y tu hwnt i bob amddiffyniad rhesymol.
English: You do need to come to a question now.
Welsh: Mae angen i chi ddod at gwestiwn yn awr.
English: So, will the First Minister reaffirm his position, and add his voice to those calling for Donald Trump not to be afforded the honour of a state visit to the UK at this point in time, and will he call upon the Prime Minister to show the same backbone as other world leaders in both unequivocally condemning Trump's actions and taking whatever action is necessary to persuade him to reverse this decision?
Welsh: Felly, a wnaiff y Prif Weinidog ailddatgan ei safbwynt, ac ychwanegu ei lais at y rhai hynny sy'n galw am amddifadu Donald Trump o'r anrhydedd o gael ymweliad gwladol â'r DU ar hyn o bryd, ac a fydd yn galw ar y Prif Weinidog i ddangos yr un asgwrn cefn ag arweinyddion eraill y byd gan gondemnio gweithredoedd Trump yn ddiamwys a chymryd pa gamau bynnag sydd eu hangen i'w ddarbwyllo i wrthdroi'r penderfyniad hwn?
English: At a meeting in Bangor last night I had the privilege of saying that Wales is a country that welcomes people that are fleeing from war, famine and persecution. Do you agree that one response to Trump's terrible actions is to emphasise that Wales is a welcoming country, and that welcoming actions are the best way of actually showing that? There is good work being done by the Government under the Syrian refugee programme, but, on 19 January, the equalities committee heard that only 27 unaccompanied asylum-seeking children were actually living in Wales. The committee was surprised that the number was so low, and the committee's trying to understand why that is the position. Can you give me an assurance that your Government will do anything to move aside any obstacles so that we can be a truly welcoming and hospitable nation in actions in addition to in words?
Welsh: Mewn cyfarfod ym Mangor neithiwr mi ges i'r fraint o ddweud bod Cymru yn wlad sydd yn croesawu y rhai sydd yn ffoi rhag rhyfel a newyn ac erledigaeth. A ydych chi'n cytuno mai un ffordd o ymateb i ffieidd-dra Trump yw trwy gyhoeddi'n glir iawn ein bod ni yng Nghymru yn genedl oddefol ac chroesawgar, ac mai drwy weithredoedd o estyn dwylo y mae profi hynny? Mae yna waith da yn digwydd gan y Llywodraeth o dan raglen ffoaduriaid Syria, ond, ar 19 Ionawr, fe glywodd y pwyllgor cydraddoldeb mai dim ond 27 o blant oedd yn ceisio lloches ar eu pennau eu hunain oedd yn byw yng Nghymru. Roedd y pwyllgor yn synnu bod y nifer mor isel, ac mae'r pwyllgor yn ceisio deall pam mai dyna ydy'r sefyllfa. A fedrwch chi fy sicrhau i y bydd eich Llywodraeth chi yn gwneud popeth i symud unrhyw rwystrau sydd yn digwydd, fel ein bod ni yn gallu bod yn genedl wir groesawgar mewn gweithred yn ogystal â mewn gair?
English: There is no obstacle in that regard. We are reliant on Whitehall officials in this regard. We said quite openly in 2005 that Wales is a country that's open to refugees, and I established a committee at that time to work with local government and others to ensure that people would be welcome when they come to Wales, and that remains the case now. Although there have been few people coming to Wales, those principles are still our guiding principles as a Government.
Welsh: Nid oes rhwystr ynglŷn â hynny. Rŷm ni'n dibynnu, wrth gwrs, ar beth mae swyddogion yn Whitehall yn ei wneud ac yn ei ddweud. Rŷm ni wedi bod yn hollol agored, a dweud, fel y gwnaethom ni yn 2015, fod Cymru yn wlad agored i ffoaduriaid. A sefydlais i bwyllgor ar y pryd er mwyn gweithio gyda llywodraeth leol ac eraill i sicrhau bod yna groeso ar gael i bobl pan fyddan nhw'n dod i Gymru. Ac mae hynny yn dal i fod yn iawn nawr, ac, wrth gwrs, er taw cyn lleied o bobl sydd wedi dod i Gymru, mae'r egwyddorion hynny yn dal i'n harwain ni fel Llywodraeth.